بدا كايعاود لها على عائلتو و على خوتو و عاود ليها على المشاريع لي عندهم هنا ففاس و فكازا كانو عبارة على قهاوي و ريسطورات و اغلب القهاوي لي ذكر لها هنا ففاس تصدمات فاش عرفاتهم ديالو هو و عائلتو حيت كانو قهاوي لي ماكايدخل لهم غيير شكون و شكون .. و زاد صدمها بلي عندهم حتى فإيطاليا مشاريع ديالهم .. تأكدات بلي السيد بوكو حبة و فييين يبان وليد قدامو ... بدا كايعاود لها على الطبع ديال كل واحد فعائلتو و تسناها حتى هي تعاود ليه ... و طبعا عاودات ليه غير على عائلتها الصغيرة لي مخرجة منها باباها ... دوزو وقيتة غير فالمعاودة .. ماسخاتش تمشي ولكن ضروري باش ماتخليهش يقول هادي ماعندها مايدار و ماتخليهش يشبع من هضرتها